Šilutės geležinkelio stotis

Šilutės geležinkelio stotis – geležinkelio stotis Šilutės rytinėje dalyje, prie Klaipėdos–Pagėgių geležinkelio. Stoties rajoną su pietine miesto dalimi jungia Šilutės geležinkelio tiltas. Geležinkeliu Šilutė turi susisiekimą ir su Kaliningrado sritimi (kelias link Tilžės). Stoja keleiviniai traukiniai Klaipėda–Šilutė.

Šilutės geležinkelio stoties pastatų pirmojo komplekso stotis – valstybės saugomas kultūros objektas (unikalus Nr. ).

Istorija 

Stotis pastatyta 1875 m. Iki II pasaulinio karo pabaigos Šilutės miesto apylinkėse Klaipėdos krašte veikė 1435 mm pločio vėžės geležinkelio atkarpa Šilutė–Kulėšai, priklausiusi Įsruties siaurųjų geležinkelių bendrovei. Šio geležinkelio statyba buvo užbaigta 1913 m., stotis buvo Žibuose (dabartinė Lietuvninkų gatvė Šilutėje). Traukiniai taip pat sustodavo Šilutės geležinkelio (Tilžė–Klaipėdos linija) stotyje.

1999 m. stotyje įrengtas elektrinis geležinkelio iešmų šildymas. 2005 m. stoties pastatų kompleksas įtrauktas į Kultūros vertybių registrą.

Keleivinių traukinių eismas nutrauktas 2011 m. gegužės 31 d., bet vėliau atnaujintas. Gretimos stotelės, buvusios Gaideliuose ir Žemaitkiemyje, panaikintos. 2018 m. rudenį atnaujinti traukinių maršrutai Šilutė–Klaipėda.

Galerija

Šaltiniai 

 Šilutės geležinkelio stotis miestai.net portale

Šilutė
Šilutės rajono savivaldybės geležinkelio stotys
Šilutės rajono paveldas
Lietuvos kultūros vertybės: geležinkelio stotys